**Sven Sanny Lindström** (s. 24. joulukuuta 1979 Huddinge, Ruotsi) on uransa vuonna 2012 lopettanut ruotsalainen jääkiekkopuolustaja, joka pelasi Elitserien-joukkue Färjestads BK:ssa. Hän toimi joukkueen varakapteenina. Lindström oki puolustava puolustaja, jonka vahvuuksiin kuului fyysisyys ja alivoimapelaaminen.

Ura
---

### Seuraura

Lindström oli Huddinge IK:n kasvatti. Hän pelasi joukkueessa ensimmäiset miesten pelinsä 17-vuotiaana kaudella 1997–1998 Ruotsin I-divisioonassa. Colorado Avalanche varasi Lindströmin neljännellä kierroksella 112. pelaajana NHL:n varaustilaisuudessa 1999. Hän siirtyi varauksensa jälkeen heti seuraavaksi kaudeksi Pohjois-Amerikkaan, mutta Lindström ei kuitenkaan pelannut NHL:ssä asti. Hän edusti siellä kolmena kautena ECHL-joukkue Baton Rouge Kingsfishiä, AHL-joukkue Hershey Bearsia sekä UHL-joukkue Quad City Mallardsia. Enimmäkseen Lindström pelasi AHL:ssä, jossa yhteensä 68 ottelussa syntyivät tehot 1+2=3 sekä 118 jäähyminuuttia.

Kaudeksi 2002–2003 Lindström palasi kotimaahansa ja siirtyi Timrå IK:n riveihin. Kausi oli hänelle ensimmäinen Elitserienissä ja se toi Lindströmille 39 runkosarjaottelussa tehot 1+1=2 sekä 81 jäähyminuuttia ja yhdeksässä playoff-ottelussa yhden syöttöpisteen. Kahdella seuraavalla kaudella hän toimi joukkueen varakapteenina. Kaudella 2004–2005 Lindström sijoittui 109 minuutillaan Elitserienin jäähypörssissä kymmenenneksi. Kesäkuussa 2005 hän teki vuoden mittaisen jatkosopimuksen Timrån kanssa ja nousi kaudella 2005–2006 joukkueen kapteeniksi. Lindström hoiti virkaa kolme kautta. Hän teki kaudella 2007–2008 Elitserienin yhden kauden piste-ennätyksensä tehoilla 3+10=13. 

Helmikuussa 2008 Lindström teki vuoden mittaisen sopimuksen Sveitsin National League A:ssa pelaavan Rapperswil-Jona Lakersin kanssa kaudeksi 2008–2009. Hän teki siellä 41 runkosarjaottelussa tehot 5+12=17, joilla Lindström oli joukkueen tehokkain puolustaja. Hän keräsi 149 jäähyminuuttia ja sijoittui liigan jäähypörssissä toiseksi Fribourg-Gottéronin Shawn Heinsin jälkeen.

Huhtikuussa 2009 Lindström teki nelivuotisen sopimuksen Färjestads BK:n kanssa. Hän toimi kaudella 2009–2010 joukkueen kapteenina, mutta kaudella 2010–2011 Lindström jatkoi varakapteenina, kun Färjestadin aiempi kapteeni Rickard Wallin palasi joukkueeseen. Lindström voitti Ruotsin-mestaruuden keväällä 2011.

Lindströmin ura päättyi aivotärähdykseen CHL-ottelussa Jokereita vastaan vuonna 2012. Hän oli saanut useita aivotärähdyksiä jääkiekko-otteluissa jo aiemminkin.

### Maajoukkueura

Lindström pelasi MM-kilpailuissa vuosina 2005 ja 2010, joista jälkimmäinen turnaus päättyi pronssiin. Hän pelasi myös alle 20-vuotiaiden MM-kilpailuissa vuonna 1999.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1997–1998 | Huddinge IK | Ruotsi I | 32 | 6 | 6 | 12 | 46 | – | – | – | – | – |
| 1998–1999 | Huddinge IK | Ruotsi I | 37 | 4 | 4 | 8 | 65 | – | – | – | – | – |  |  |  |  |  |  | JMM | 5 | 0 | 0 | 0 | 2 |
| 1999–2000 | Baton Rouge Kingfish | ECHL | 11 | 1 | 2 | 3 | 16 | – | – | – | – | – |
|  | Hershey Bears | AHL | 42 | 1 | 2 | 3 | 57 | – | – | – | – | – |
| 2000–2001 | Quad City Mallards | UHL | 5 | 1 | 1 | 2 | 10 | – | – | – | – | – |
|  | Hershey Bears | AHL | 24 | 0 | 0 | 0 | 61 | – | – | – | – | – |
| 2001–2002 | Quad City Mallards | UHL | 38 | 4 | 23 | 27 | 71 | 12 | 0 | 3 | 3 | 20 |
|  | Hershey Bears | AHL | 2 | 0 | 0 | 0 | 0 | – | – | – | – | – |
| 2002–2003 | Timrå IK | Elitserien | 39 | 1 | 1 | 2 | 81 | 9 | 0 | 1 | 1 | 0 |
| 2003–2004 | Timrå IK | Elitserien | 48 | 1 | 3 | 4 | 91 | 10 | 2 | 0 | 2 | 24 |
| 2004–2005 | Timrå IK | Elitserien | 50 | 5 | 6 | 11 | 109 | 7 | 0 | 1 | 1 | 10 |  |  |  |  |  |  | MM | 3 | 0 | 0 | 0 | 0 |
| 2005–2006 | Timrå IK | Elitserien | 50 | 2 | 4 | 6 | 83 | – | – | – | – | – |
| 2006–2007 | Timrå IK | Elitserien | 42 | 4 | 7 | 11 | 88 | 7 | 1 | 0 | 1 | 8 |
| 2007–2008 | Timrå IK | Elitserien | 54 | 3 | 10 | 13 | 99 | 8 | 0 | 0 | 0 | 18 |
| 2008–2009 | Rapperswil-Jona Lakers | NLA | 41 | 5 | 12 | 17 | 149 | – | – | – | – | – |
| 2009–2010 | Färjestads BK | Elitserien | 50 | 3 | 6 | 9 | 50 | 7 | 0 | 0 | 0 | 6 |  |  |  |  |  |  | MM | 5 | 0 | 0 | 0 | 0 |
| 2010–2011 | Färjestads BK | Elitserien | 41 | 6 | 6 | 12 | 62 | 14 | 0 | 0 | 0 | 16 | Le Mat-pokalen |
| 2011–2012 | Färjestads BK | Elitserien | 46 | 1 | 2 | 3 | 54 | 11 | 0 | 2 | 2 | 12 |
| 9 kautta | yhteensä | Elitserien | 420 | 26 | 45 | 71 | 717 | 73 | 3 | 4 | 7 | 94 |
| 1 kausi | yhteensä | NLA | 41 | 5 | 12 | 17 | 149 | – | – | – | – | – |

Lähteet
-------

* Sanny Lindström The Internet Hockey Databasessa (englanniksi)
* Sanny Lindström Eurohockey-sivustolla (englanniksi)
* Sanny Lindström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  EliteProspects
2. ↑  HockeyDB
3. ↑  Pettersson, Robert: "Vi tror han ska kunna fylla tomrummet"  14.4.2009. Hockesverige.se. Viitattu 11.6.2012. (ruotsiksi)
4. ↑  Kalitzki, Jörgen: Tre nya spelare till Färjestad  14.4.2009. Färjestads BK. Viitattu 11.6.2012. (ruotsiksi)
5. ↑  Ruotsalaispelaajan ura päättyi aivotärähdykseen Jokereita vastaan – nyt hän kertoo rajuista oireista arjessa: "Olen peloissani joka päivä" *iltalehti.fi*. Viitattu 12.11.2017.